laion/Wikipedia-Exotic huggingface dataset:
JBL

JBL on Ameerika ettevõte, mis toodab heliriistvara, sealhulgas kõlareid ja kõrvaklappe. JBL valmistab nii olme- kui ka professionaalset helitehnikat. Professionaalne turg hõlmab stuudioid, tuuri ja kaasaskantavat tehnikat, auto audiotehnikat, muusikatoodangut, DJ-d, kinoturge jne. JBL kuulub ettevõttele Harman International Industries. JBL-i asutas James Bullough Lansing (1902–1949), Ameerika heliinsener ja kõlarite disainer, kes on tuntuim kahe tema nime kandva helifirma Altec Lansing ja JBL asutamise poolest, viimase nimi on võetud tema initsiaalidest. 1902 – Ameerika Ühendriikides Illinoisi osariigis sündis James B. Lansing. 1927 – Los Angeleses asutati ettevõtte Lansing Manufacturing Company. 1934 – Douglas Shearer ettevõttest MGM konstrueeris esimese kõlari kinode jaoks. Lansing ehitas kõlari komponendid. 1941 – Altec Service Company omandas Lansing Manufacturing Company. 1946 – Lansing lahkus Altecist ja asutas ettevõtte James B. Lansing Sound Inc. 1949 – James. B. Lansing sooritas enesetapu, William Thomasest sai firma president. 1958 – JBL tutvustas Paragoni stereokõlareid. 1969 – Sidney Harman omandas JBL-i. 1969 – turule jõudis L-100, kodukasutaja versioon stuudio monitor 4311-st, L-100-t osteti 1970. aastatel maailmas 125 000 komplekti. 1969 – JBL-i komponente kasutati Woodstockil ja paljudel teistel rokkfestivalidel. 1973 – avalikustati 4300 seeria, tutvustati esimest neljasuunalist kõlarit. 1984 – JBL omandas UREI. 1990 – Vented Gap Coolingu tehnoloogia (vähendab madala sagedusega anduri temperatuuri). 1991 – Array Series, esimesed profiaudioseeria kõlarid, kus kasutatakse neodüümmagnetit. 1995 – loodi EON-i süsteem. 1999 – JBL-i kasutati festivalil Woodstock 1999. 2000 – loodi VerTec Line Array süsteem. 2000 – EVO nutikõlar, mida juhib DSP. 2002 – VerTeci kasutatakse Super Bowlil, Grammy Awardsi galal ja 2002 FIFA World Cup (Seoul, Korea) tseremoonial. Bluetooth-kõrvaklapid Synchros E50BT Bass autole 1200GTI Kolmesuunaline kõlarisüsteem Ti2000 Bluetooth-kõlar Flip 3 Kaasaskantav Bluetooth-kõlar JBL Flip 4 JBL GO esimene põlvkond Academy of Motion Picture Arts and Sciences - AMPAS (Samuel Goldwyn Theater, Hollywood, United States). Institut de Recherche et de Coordination Acoustique/Musique - IRCAM (Pierre Boulez, Paris, France, 1974–1991). Digital Cinema Project - GAUMONT (Philippe Binant, Paris, France, 2000–2008) McRitchie, Don. "6900 McKinley". Lansing Heritage. Retrieved 19 October 2018. Founding JBL, Lansing Heritage website Inside The Studio Monitor www.audioheritage.org
Hayward Field

Hayward Field on kergejõustikustaadion USA-s Oregoni osariigis Eugene'is. See asub Oregoni ülikooli ülikoolilinnakus. See on olnud ülikooli kergejõustikuvõistkondade kodustaadioniks alates 1921. aastast. Aastatel 1919–1966 oli see lisaks ülikooli Ameerika jalgpalli meeskonna kodustaadion. Kergejõustikuvõistlusi staadionil korraldab mittetulundusühing TrackTown USA. Hayward Field on saanud nime kergejõustikutreener Bill Haywardi (1868–1947) järgi, kes oli ülikooli kergejõustikuvõistkonna treener aastatel 1904–1947. 2004. aastal renoveeritud staadionina on see üks viiest Rahvusvahelise Kergejõustikuliidu 1. klassi sertifitseeritud staadionist Ameerika Ühendriikides (Hutsell-Rosen Tracki, Icahn Stadiumi, John McDonnell Fieldi ja Rock Chalk Parki kõrval). Hayward Field asub umbes 130 meetrit merepinnast kõrgemal ja selle sisemus on tavapärase põhja-lõuna suunaga. Vaikne ookean on umbes 80 km kaugusel läänes. 2018. aastal staadion lammutati ja ehitati uuesti samale kohale. Uut staadioni rahastab UO filantroopne kogukond, kus peamine annetaja on ülikooli vilistlane Phil Knight. Staadionil on toimunud USA kergejõustiku katsevõitlused. 2014. aastal toimusid staadionil juunioride maailmameistrivõistlused. 2022. aastal toimusid staadionil kergejõustiku maailmameistrivõistlused. Hayward ehitati 1919. aastal, et asendada Kincaid Field (endine kergejõustikustaadion Oregoni ülikooli linnakus), ja see oli mõeldud peamiselt ülikooli Ameerika jalgpalli võistkonna staadioniks. 1921. aastal ehitati Ameerika jalgpalli väljaku ümber kuuerealine söerada. Tuntud arhitekt Ellis F. Lawrence projekteeris läänetribüüni, mis avati 1925. aastal. Loodusliku murukatte sai Hayward Field 1937. aastal; pind oli varem mulla ja saepuru segu. Hayward Fieldi loodusliku murukattega väljak ei olnud toona Pacific Coast Conference'i staadionide seas ainulaadne: Bell Field Corvallises, Multnomah Stadium Portlandis ja Husky Stadium Seattle'is läksid samuti sel perioodil üle looduslikule murukattele. Hayward Field Oregoni Ülikooli spordilehel Hayward Field. library.uoregon.edu.
Ukraina riikluse päev

Ukraina riikluse päev (ukraina keeles День Української Державності) on Ukraina riikluse algust meenutav tähtpäev. Tähtpäeva kehtestas Ukraina president Volodõmõr Zelenskõi oma ukaasiga 24. augustil 2021. 2022. aasta juulis avaldas Ukraina kultuuri- ja infopoliitikaministeerium Ukraina riikluse päeva sümboolika. УКАЗ ПРЕЗИДЕНТА УКРАЇНИ №423/2021 Про День Української Державності. 24.08.2021 "Parliament changes dates of Christmas, Statehood Day, Day of Defenders". Ukrinform (inglise). 14. juuli 2023. Vaadatud 14. juulil 2023. УКАЗ ПРЕЗИДЕНТА УКРАЇНИ №423/2021 Про День Української Державності. 1. Відзначати День Української Державності щорічно 28 липня — у День Хрещення Київської Руси-України, коли вшановується пам’ять про видатного державотворця, святого рівноапостольного князя Київського Володимира Великого. 24.08.2021 МКІП: Запрошуємо використовувати айдентику до святкування Дня Державності України (vaadatud: 26.07.2022)
Põhja-karvikvombat

Põhja-karvikvombat (Lasiorhinus krefftii) on loomaliik vombatlaste sugukonnast karvikvombati perekonnast. Põhja-karvikvombat on säilinud vaid 3 km² suurusel alal Eppingi metsa rahvuspargis Queenslandis. 2003. aastal oli liigi arvukus 113 isendit. Tänu rangetele kaitsemeetmetele tõusis nende arv 2021. aastal üle 300 isendi. Robinson, Lucy (6 May 2021). "'Precious, eccentric, easy to love': Northern hairy-nosed wombat numbers reach 300". ABC News, 6. mai 2021
Émile Zola elu

"Émile Zola elu" ("The Life of Emile Zola") on 1937. aasta Ameerika Ühendriikide eluloofilm, mille lavastas William Dieterle ja produtseeris Henry Blanke. Film põhineb Matthew Josephsoni 1928. aasta raamatul "Zola and His Time", mis räägib loo 19. sajandi prantsuse kirjanikust Émile Zolast. Stsenaariumi autorid on Heinz Herald, Geza Herczeg ja Norman Reilly Raine; peaosas Paul Muni, teistes suuremates rollides Gloria Holden, Gale Sondergaard ja Joseph Schildkraut. Film oli nomineeritud kümnele Oscarile, millest pälvis kolm, k.a parima filmi Oscari. Linateos oli teine eluloofilm, mis võitis parima filmi kategoorias. Schildkraut võitis parima meeskõrvalosatäitja ning Herald, Herczeg ja Raine parima kohandatud stsenaariumi Oscari. 2000. aastal tunnistati film kultuuriliselt oluliseks ning võeti USA Kongressi raamatukogu Riiklikku Filmiregistrisse. Paul Muni – Émile Zola Gloria Holden – Alexandrine Zola Gale Sondergaard – Lucie Dreyfus Joseph Schildkraut – kapten Alfred Dreyfus Donald Crisp – meister Labori Erin O'Brien-Moore – Nana John Litel – Charpentier Henry O'Neill – kolonel Picquart Morris Carnovsky – Zola sõber ja toetaja Anatole France Louis Calhern – major Dort Ralph Morgan – Pariisi komandör Robert Barrat – major Walsin-Esterhazy Vladimir Sokoloff – Paul Cézanne Grant Mitchell – Georges Clemenceau Harry Davenport – staabiülem Robert Warwick – major Henry Charles Richman – M. Delagorgue Gilbert Emery – sõjaminister Walter Kingsford – kolonel Sandherr Paul Everton – staabiülema assistent Montagu Love – M. Cavaignac Frank Sheridan – M. Van Cassell Lumsden Hare – härra Richards Marcia Mae Jones – Helen Richards Florence Roberts – Zola ema madaam Zola Dickie Moore – kapten Dreyfuse poeg Pierre Dreyfus Rolla Gourvitch – Dreyfuse tütar Jeanne Dreyfus "The 10th Academy Awards – 1938" (inglise). Ameerika Filmikunsti ja -teaduste Akadeemia. Vaadatud 25. juuli 2022. "Complete National Film Registry Listing" (inglise). USA Kongressi raamatukogu. Vaadatud 17. mai 2023. "Émile Zola elu" andmekogus IMDb (inglise) "Émile Zola elu" filmiarvustuste lehel Rotten Tomatoes (inglise) "Émile Zola elu" Ameerika Filmiinstituudi kataloogis (inglise)
Kõpu

Kõpu on alevik Viljandi maakonnas Põhja-Sakala vallas. Enne Eesti omavalitsuste haldusreformi 2017. aastal oli alevik Kõpu valla halduskeskus. Kõpu asub Tartu – Viljandi – Kilingi-Nõmme maantee ääres. Alevikus asuvad põllumajandusettevõtte OÜ Kõpu PM keskus, Kõpu apteek, ambulatoorium, Kõpu Põhikool, spordihoone, sotsiaalmaja, kaks kauplust, puidufirmad, 19 kohaga lasteaed ja 20-kohaline hooldekodu. Vallamajas on lugemissaaliga raamatukogu, avalik internetipunkt ja postkontor. Sellesse hoonesse on koondunud ringide tegevused ja seal korraldatakse kultuuriüritusi. Kõpus on Kõpu kalmistu ja Kõpu kirik. Alevikus voolab Koolioja, millele on paisutatud Kõpu paisjärv. Vanim kohalik arheoloogiline leid (Kõpu kaelavõru) on dateeritud 2. sajandisse. Kõpu nime päritolu ei ole täpselt teada. Friedrich Kuhlbars on kirjutanud, et Kõpu nimi tähendab aiaga piiratud kohta. 1481. aastal on Viljandist Kõppu viivat teed nimetatud Koppesche Wegiks (saksa keeles on die Koppe tipp, latv või hari). Kõpu mõisa kohta on teateid aastast 1593 (Kepa; hiljem Gross-Kõppo ehk Suure-Kõpu). Nõukogude ajal oli Kõpu omanimelise külanõukogu ja kolhoosi keskus. Vabadussõjas langenute mälestusmärk Kõpu vabatahtlike tuletõrjujate seltsihoone Kõpu arhitektuuri stiilinäide Kõpu GT Oili tankla Kõpu spordihoone ja noortetuba Maa-amet, vaadatud 21.11.2020. Statistikaameti statistika andmebaas, vaadatud 4.05.2024. Eesti haldus- ja asustusjaotuse klassifikaator, vaadatud 9.06.2014. Kõpu valla areng, vaadatud 27.07.2012.
Conseslus Kipruto

Conseslus Kipruto (sündinud 8. detsembril 1994 Eldoretis) on Keenia takistusjooksja, olümpiavõitja (2016) ja kahekordne maailmameister (2017, 2019). Ta oli edukas noorteklasside tiitlivõistlustel, võites kulla 2011. aasta noorte maailmameistrivõistlustel Lille'is ja 2012. aasta juunioride maailmameistrivõistlustel Barcelonas. Täiskasvanute tiitlivõistluste debüüdi tegi ta 2013. aasta maailmameistrivõistlustel Moskvas, kui võitis kaasmaalase Ezekiel Kemboi järel hõbeda. 2015. aasta maailmameistrivõistlustel Pekingis oli Kipruto taas Kemboi järel teine. 2016. aasta suveolümpiamängudel Rio de Janeiros võitis Kipruto oma karjääri esimese täiskasvanute tiitlivõistluste kulla, tulles Evan Jageri ja Mahiedine Mekhissi-Benabbadi ees olümpiavõitjaks. 2017. aasta maailmameistrivõistlustel Londonis võitis ta takistusjooksu Soufiane El Bakkali ja Jageri ees. Teist korda tuli ta maailmameistriks 2019. aastal Dohas, kui edestas finaalis Lamecha Girmat ja El Bakkalit. 2020. aasta suveolümpiamängudel Tokyos Kipruto ei osalenud, sest ei pääsenud Keenia koondisse. Põhjustena toodi välja ebaõnnestunud esinemine kodustel katsevõistlustel ja kriminaalsüüdistus seksuaalkuriteos. 2022. aasta maailmameistrivõistlustel oli ta taas koondises ja võitis El Bakkali ning Girma järel pronksmedali. Kipruto isiklik rekord 3000 meetri takistusjooksus on 8,00,12, mis on joostud 2016. aastal Birminghamis. https://www.eurosport.com/athletics/conseslus-kipruto_prs312791/person.shtml https://apnews.com/article/kenya-olympic-team-africa-kenya-2020-tokyo-olympics-olympic-games-a0697bdb630d3a64d88aa39fb5be72b2 Conseslus Kipruto Rahvusvahelise Kergejõustikuliidu kodulehel (inglise)
ÜRO Palestiina pagulaste abiorganisatsioon

ÜRO Palestiina pagulaste abiorganisatsioon (inglise UN Relief and Works Agency for Palestine Refugees in the Near East – UNRWA) on ÜRO allorganisatsioon, mis korraldab Palestiina pagulastele humanitaar- ja arenguabi andmist. UNRWA on alates 1950. aastast Palestiina pagulaste eestkõneleja ja abistaja Jordaanias, Liibanonis, Süürias ja okupeeritud Palestiina territooriumil. Organisatsiooni poolt antava abi hulka kuuluvad toiduabi, tervishoid ja haridus, samuti infrastruktuuri tagamine ning selle parandamine. UNRWA tegevus sõltub peaaegu täielikult vabatahtlikest annetustest. "Eesti abistab Palestiina pagulasi". Eesti Välisministeerium. 01.10.2013. UNRWA koduleht
Reginald Uba

Reginald Uba (kuni 19. november 1936 Reginald Su(u)ban; 13. juuli (vkj)/ 26. juuli 1911 Kohtla vald, Jõhvi kihelkond, Virumaa – 15. august 1972 Tallinn) oli eesti kergejõustiklane (keskmaajooksja). Lõpetas Rakveres gümnaasiumi. Töötas keemiatööstuses, sh lakikeetjana Floras. Sportimist alustas Kohtla vallas, harrastas keskmaajooksu. Tõusis 1932. aastal esile Virumaa rekordimehena. Kuulus Narva Võitlejasse ja hiljem Tallinna Kalevisse. Võistles 2 korda Eesti maavõistluskoondises. Sai 1939. aastal 2. Eesti mängudel 1500 m 3. koha. 1936. aasta Berliini olümpiamängudel sai ta 1500 m eeljooksus tulemuse 4.26,2. Oli valitud Tallinna Kalevi juhatusse ja Kalevi Tallinna Kalaspordiklubi eestseisusse. Tegutses kergejõustikukohtunikuna (vabariiklik kategooria) ja kalakaitseinspektorina. Tema poeg oli spordiajakirjanik Toomas Uba. Eesti Rahvusarhiiv, RA ERA.76.4.2494 Biograafia ESBL-is (vaadatud 25. juulil 2022) Biograafia ESBL-is Reginald Uba sporditulemusi Olympedia Haud Tallinna Rahumäe kalmistul
Apteeker Melchior. Viirastus

"Apteeker Melchior. Viirastus" on 2022. aasta augustis esilinastunud Eesti film, mis põhineb Indrek Hargla teosel "Apteeker Melchior ja Rataskaevu viirastus". Film on teine osa samanimelisest mängufilmide sarjast. Filmi režissöör on Elmo Nüganen. Teos valmis Eesti-Saksa-Läti-Leedu koostöös. Tootjad on Taska Film, Nafta Films, Apollo Film Productions ja Hansafilm ning kaastootjad on Maze Productions Saksamaalt, Film Angels Productions Lätist ja InScript Leedust. Filmi tegevus toimub Tallinnas 1422. aastal. Sündmused käivitab öövahti ehmatav viirastus – rikka kaupmehe uppunud tütar. Hommikul leitakse vahimees olevat tornist surnuks kukkunud ja kahtlastes õnnetustes kaotavad elu veel mitu inimest. Neid sündmusi asub uurima apteeker Melchior, kellele valmistab muret ka tema endise õpilase Keterlyni mõistatuslik päritolu, mis näib toimuvaga kuidagi seotud olevat. Filmi käis Eesti kinodes vaatamas üle 86 000 inimese. See oli kinokülastuste arvult 2022. aastal viiendal kohal ning Eesti filmide seas kolmandal kohal. Filmi kassatulu oli ligi 600 tuhat eurot. Kriitika Filmis on stseen, kus metsast leitakse kastreeritud inimese laip. Romaanis leitakse laip aga Tallinnas Rataskaevu tänavalt. Melchior Wakenstede – Märten Metsaviir Wentzel Dorn – Alo Kõrve Keterlyn Kordt – Maarja Johanna Mägi Rode – Mait Malmsten Goswin – Raivo Trass Annlin – Carmen Mikiver Hainz – Rain Simmul Odele – Riina Maidre "FOTOD | „Apteeker Melchiori“ teise osa esilinastus tõi kokku palju tuntud nägusid: vaata, kes olid kohal!" Kroonika, 15. august 2022 "Apteeker Melchiori" raamatusarjast valmib kolm mängufilmi, võtted algavad juulis" ERR, 10. juuli 2020 "Apteeker Melchior. Viirastus" Taska Filmi kodulehel "Galerii: esilinastus "Apteeker Melchiori" filmitriloogia viimane osa" ERR kultuur, 11. aprill 2023 Kinolevi 2022. Kui palju on publikurekordeid purustanud „Apteeker Melchiori“ film seni teeninud? Kroonika, 7. aprill 2023 "Heida esimene pilk "Apteeker Melchiori" teisele osale" ERR menu, 20. mai 2022 "Augustis esilinastub "Apteeker Melchiori" triloogia teine film" ERR kultuur, 13. juuli 2022 "Apteeker Melchior. Viirastus" IMDb-s
Kõpu (Hiiumaa)

Kõpu on küla Hiiu maakonnas Hiiumaa vallas Kõpu poolsaare keskosas. Enne Eesti omavalitsuste haldusreformi 2017. aastal kuulus küla Hiiu valda. Kuni 2013. aastani kuulus küla Kõrgessaare valda. Kõpu piirneb põhjas Mägipe, loodes Suurepsi, läänes Ojaküla, lõunas Ülendi, Vilima ja Kiduspe ning idas Suureranna ja Heistesoo külaga. Kohanime on esmamainitud 1565 kui Koppo by. 1688 on nimetatud Köppo. Kõpu tuletorn ja Kõpu poolsaar on tuntud aga ajaloolise nime Dagerort ja selle erinevate nimevariantide all. Paul Ariste pakkus kohanime lähtealuseks soomekeelset sõna koppo (lollpea, hull), Lauri Kettunen aga isikunime. Kõpu küla hõlmab kahte Kõpu looduskaitseala sihtkaitsevööndit ja Kõpu-Vaessoo hoiuala. Kõpus asub Kõpu külakeskme rahn. Kõpu ajaloolised piirkonnad on Hertige, Leesigu ja Sakka. Kõpu ajaloolised talud 1917 Kõpu küla kuulus ajalooliselt Kõrgessaare mõisa alla. Rootsi ajal oli olemas Kõpu vakus, 18.–19. sajandil toimis Kõrgessaare mõisa kõrvalmõisana Kõpu mõis. 1940. aastatel liideti Kõpu ja Ojaküla Kõpu asunduseks, mis 1977 muudeti Kõpu külaks. Külas tegutses baptistide palvela, mis muudeti hiljem kaupluseks. Kõpu keskosa läbib Puski–Kõpu–Ristna tee, kust lähtub Märjakaasiku–Kiduspe–Kõpu tee. Külas on Kõpu kooli, Kõpu ja Anumägi bussipeatus. 1909 pühitseti Kõpus Kõpu õigeusu kirik, mis oli nii koolimaja kui hiljem rahvamaja. Külas asub Pihla tuulik. Kõpu tuletorn asub Mägipe külas. Kõpu külatänava ääres asub Kõpu kaev, külas asub Pihla hiiemänd. Külas asuvad luteri ja õigeusu kalmistu. Külas tegutses 1919. aastast 4-klassiline algkool ja 1991 moodustati taas algkool. 1971 loodi Kõpu Internaatkool, millest sai 2014. aastal Kärdla Ühisgümnaasiumi ja 2016. aastal selle õigusjärglase Kärdla Põhikooli Kõpu õppekoht. Kõpu-Vaessoo hoiuala Pihla hiiemänd Kõpu kirik (1887) Kõpu õigeusu kirik (ühtlasi ka Kõpu rahvamaja) Kõpu luteri kalmistu (Reigi) Kõpu õigeusu kalmistu Kõpu algkool Maa-amet, vaadatud 21.11.2020. Statistikaameti statistika andmebaas 2.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Kõpu" Eesti kohanimeraamatus. Tallinn: Eesti Keele Sihtasutus, 2016. Kõrgessaare valla elanike nimekiri; Rahvusarhiiv, era.4313.1.608; 1917 Kõpu Piirkonna Arendusselts Valguskiir
Rocket

"Rocket" on briti elektroonilise muusika ansambli Goldfrapp laul nende viiendalt stuudioalbumilt "Head First" (2010). Selle kirjutasid ja produtseerisid Alison Goldfrapp ja Will Gregory, lisaproduktsiooni tegi Pascal Gabriel. Lugu ilmus 8. märtsil 2010 albumi esiksinglina.
Mūlamadhyamakakārikā

Mūlamadhyamakakārikā (sanskriti keeles ‘keskmise õpetuse juurvärsid’; tiibeti keeles dbu ma rtsa ba’i tshig le’ur byas pa; hiina keeles 中論 zhonglun; jaapani keeles chūron) on Nāgārdžuna koostatud 27 peatükist koosnev värsstraktaat, mis sisaldab madhjamaka koolkonna põhiseisukohti. Kesksel kohal on seal tühjuse (śūnyatā) õpetus, mille järgi kõik seadmused on iseenesest tühjad, s.t neil puudub omaolek (svabhāva). Nad on olemas ainult põhjuse-tagajärje suhte kaudu, seega on kirjeldatav tegelikkus püsitu (anitya). Nāgārdžuna arendab selles teoses välja vastase väidete absurdi viimise loogilise meetodi prasaṅga, samuti liikumise ja paigalseisu suhtelisuse analüüsi. Mūlamadhyamakakārikāt on kommenteerinud mitmed hilisemad õpetlased, nagu Buddhapālita (u 470–540), Bhāvaviveka (u 490–570), Tšandrakīrti (7. saj) ja Sthiramati (6. saj). Käesolevas artiklis on kasutatud "Ida mõtteloo leksikoni" materjale.
Duo 6

Duo 6 (varem Sony Turbo) on Eesti telekanal. Duo 6 omanik on Duo Media Networks ning see on Kanal 2 sõsarkanal. 1. aprillist 2021 on telekanali nimi Duo 6.
Orhideeroosa

Orhideeroosa on erk või kergelt murtud hele punakaslilla või külm violetjasroosa värvitoon. Kasutatakse moesõnavaras tekstiilide, aksessuaaride ja jumestuse värvuse kirjeldamiseks, kuid võidakse kasutada ka muude materjalide ja tarbeesemete kohta. Tekstiilide värvuse kirjeldamiseks kasutatakse võrdlust orhideega juba 1925. aasta Eesti ajalehtede moelehekülgedel. Laelia furfuracea õis Cattleya labiata õis Vanda nana õis Jumalakäpp (Orchis mascula) Pantone värvikaardi toon 15-3214 Orchid on hele roosakasviolett      ja 13-2010 Orchid Pink küllastatud puhas roosa      . Pantone toon 13-3805 Orchid Hush on kahvatulilla      , samuti toon 13-3802 Orchid Tint      ; toon 14-3612 Orchid Bloom on särav helelilla     , samuti toon 14-3710 Orchid Petal      . Toon 15-3412 Orchid Bouquet on särav hele roosakaslilla      ja toon 17-3612 Orchid Mist on murtud violetne     . RAL Design värvivaliku toon 310 50 40 Orchideenlila on helelilla     , toon 310 80 15 Orchideenviolett kahvatulilla      , toon 330 50 40 Orchideenpurpur punakaslilla      ja toon 350 85 10 Orchideenrosé väga hele kahvaturoosa      . Veebivärv Orchid on särav punakaslilla      . Fuksiaroosa Geraaniumroosa Kanarbikuroosa Kassinaerililla https://www.colorhexa.com/da70d6 Aasta 2014 värv on orhideeroosa! - Buduaar, 9. detsember 2013 ILUBLOGI | 5 sammu kauni talvemeigini. - Jumestusjutud ja Reet Härmat. Anne&Stiil, 14.01.2016 "Arhiivikoopia". Originaali arhiivikoopia seisuga 6. detsember 2021. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) Pariisi moeuudised. - Päewaleht, 6. juuli 1925 Mida käseb Mainbocher? - Päewaleht, 5. detsember 1937 "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) https://www.pantone.com/connect/13-3805-TCX[alaline kõdulink] "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 25. juuli 2022. Vaadatud 25. juulil 2022.{{netiviide}}: CS1 hooldus: arhiivikoopia kasutusel pealkirjana (link) https://www.ralcolorchart.com/ral-design/ral-310-50-40 https://www.ralcolorchart.com/ral-design/ral-310-80-15 https://www.ralcolorchart.com/ral-design/ral-330-50-40 https://www.ralcolorchart.com/ral-design/ral-350-85-10